Σύγκριση της συχνότητας και του είδους των μεταγγίσεων παραγώγων αίματος μεταξύ διασωληνωμένων ασθενών με Covid-19 πνευμονία και non – Covid-19 πνευμονία
Creators: name: Γκλαβά, Δημητρούλα Θεοδώρου
Publisher: name: Aristotle University of Thessaloniki
Year: 2024
Subjects: Covid-19
Μετάγγιση
ΜΕΘ
Τransfusion
ICU

description: Οι βαρέως πάσχοντες ασθενείς στις Μονάδες Εντατικής Θεραπέιας (ΜΕΘ) χρήζουν συχνά χορήγησης παραγώγων αίματος, εξαιτίας των επιπλοκών και της σοβαρότητας της νόσου τους. Οι ασθενείς που νοσηλεύονται στις ΜΕΘ με Covid-19 πνευμονία είναι συχνά βαρέως πάσχοντες. Σκοπός της εργασίας αυτής είναι α) η σύγκριση του αριθμού και το είδος των μεταγγίσεων μεταξύ των ασθενών με Covid – 19 πνευμονία και non-Covid – 19 πνευμονία που νοσηλεύτηκαν στην ίδια ΜΕΘ και β) η συσχέτιση της ανάγκης για μετάγγιση με την έκβαση και την διάρκεια νοσηλείας. Πρόκειται για μια αναδρομική μελέτη που πραγματοποιήθηκε στο Γενικό Νοσοκομείο Θεσσαλονίκης «Ιπποκράτειο», στο δεύτερο εξάμηνο του 2021. Στη μελέτη συμπεριλήφθηκαν διασωληνωμένοι ασθενείς που νοσηλεύτηκαν στη ΜΕΘ και είχαν πνευμονία από Covid-19 (ομάδα Α) και non-Covid-19 πνευμονία (ομάδα Β). Για την στατιστική ανάλυση χρησιμοποιήθηκε η γλώσσα στατιστικής ανάλυσης R. Ο έλεγχος της κανονικότητας των μεταβλητών πραγματοποιήθηκε με τη δοκιμασία Shapiro-Wilk. Ο μέσος όρος ηλικίας των 181 ασθενών που μελετήθηκαν ήταν τα 61,7 έτη, ενώ περίπου το 60% αυτών ήταν άντρες. Οι 147 ασθενείς (81,2%) νοσηλεύτηκαν με Covid-19, ενώ 34 ασθενείς (18,8%) είχαν πνευμονία από άλλα αίτια (non-Covid-19 πνευμονία). Οι 114 (63%) από το σύνολο των ασθενών χρειάστηκαν μετάγγιση με οποιοδήποτε παράγωγο αίματος ή και συνδυασμό αυτών. Τα συμπυκνωμένα ερυθρά ήταν ο συνηθέστερος παράγοντας ο οποίος χορηγήθηκε στο 56,4% όλου του δείγματος. Σύμφωνα με τα αποτελέσματα της έρευνας, αποδείχθηκε ότι το ποσοστό των ασθενών που χρειάστηκε μετάγγιση αίματος είναι μεγαλύτερο στους ασθενείς με Covid-19 πνευμονία (65,3% έναντι 52,9% στους non-Covid ασθενείς), χωρίς η διαφορά να είναι στατιστικώς σημαντική. Οι δύο ομάδες ασθενών διαφέρουν στατιστικά σημαντικά ως προς την καρδιακή και νεφρική ανεπάρκεια, το κάπνισμα, τον εμβολιασμό για Covid-19, την ηλικία και τη διάρκεια νοσηλείας. Οι ασθενείς χωρίς Covid-19 πνευμονία χρειάστηκαν περισσότερες φιάλες πλάσματος από τους ασθενείς με Covid-19 πνευμονία (διάμεσος αριθμός φιαλών 8 έναντι 3). Δεν υπήρχε κάποια στατιστικά σημαντική διαφορά στην ανάγκη για μετάγγιση με κάποιο από τα υπόλοιπα παράγωγα αίματος. Συμπερασματικά, οι ασθενείς με Covid – 19 πνευμονία παρουσίασαν μια τάση για συχνότερες μεταγγίσεις συμπυκνωμένων ερυθρών, σε σύγκριση με τους ασθενείς χωρίς Covid – 19 πνευμονία, χωρίς οι διαφορές αυτές να είναι σημαντικές. Ωστόσο, λόγω του μεγάλου αριθμού των Covid ασθενών, μια τέτοια τάση θα μπορούσε συνολικά να επιβαρύνει το σύστημα υγείας, αναφορικά με τις απαιτήσεις για αίμα.
description: Critically ill patients in the ICU often require the administration of blood products as a result complications from severity of their disease. The patients who are hospitalised in ICUs with Conid – 19 pneumonia are usually critically ill. The .purpose of this work is: a) to compare the number and type of transfusions given to Covid – 19 pneumonia patients to those received by non – Covid – 19 pneumonia patients hospitalized in the same ICU, and b) to correlate the need for transfusions with the duration and result of hospitalisation. This is a retrospective study carried out in the ICU of the aforementioned hospital in the second half of 2021. The study included intubated patients who were hospitalised in the ICU and had Covid-19 pneumonia (group A) and non-Covid-19 pneumonia (group B). The statistical analysis language R was used for the statistical analysis. The normality of the variables was tested against the Shapiro-Wilk test. The average age of the 181 patients studied was 61.7 years while approximately 60% of them were men. 147 patients (81.2%) were hospitalised with covid-19, while 34 patients (18.8%) had pneumonia from other causes (non-covid-19 pneumonia). 114 (63%) of all patients required transfusion with any blood product or a combination thereof. Red concentrates were the most common agent administered to 56.4% of the entire sample. According to the results of the research, it was shown that the percentage of patients who needed a blood transfusion was greater in patients with Covid-19 pneumonia (65.3% versus 52.9% in non-covid patients), without the difference being statistically significant. Statistically the two groups of patients differ significantly in terms of heart and kidney failure, smoking, vaccination for Covid-19, age and duration of hospitalization. Patients without Covid-19 pneumonia required more plasma vials than patients with Covid-19 pneumonia (average number of vials 8 vs 3). There was no statistically significant difference in the need for transfusion with any of the other blood products. In conclusion, Covid -19 pneumonia patients pretend a tendency to need more frequent transfusions of concentrated red calls, in comparison with non – Covid – 19 pneumonia patients, without the difference being significant. Nevertheless, because of the large number of Covid – 19 patients, such a tendency could possibly put a strain on health system overall, as far as requirements for blood products are concerned.